

**Δελτίο Τύπου**

Η Περιφερειακή Ενότητα Αργολίδας, ο Δήμος Άργους – Μυκηνών, το Επιμελητήριο Αργολίδας και ο Πολιτιστικός και Εξωραϊστικός Σύλλογος απανταχού Καρυωτών και φίλων της Καρυάς «Το Αρτεμίσιο» σας προσκαλούν το **Σάββατο 30 Νοεμβρίου 2024** στις **19:00 μ.μ.** στην Ημερίδα με θέμα **"Περιβάλλον, Εκπαίδευση και Πολιτισμός: Μονοπάτια Αειφορίας και Τοπικής Ανάπτυξης"** στην αίθουσα του Εργατικού Κέντρου Άργους. Η εκδήλωση λαμβάνει χώρα στο πλαίσιο του αγώνα ορεινού τρεξίματος **Artemisio Mountain Running 2024**, που θα διεξαχθεί την Κυριακή 1η Δεκεμβρίου στην Καρυά Αργολίδας. Η διοργάνωση περιλαμβάνει αθλητικούς αγώνες βουνού σε διαφορετικές διαδρομές όπως και άλλες πολιτιστικές δραστηριότητες (έκθεση παραδοσιακών προϊόντων, παιδικές δραστηριότητες, πεζοπορικές διαδρομές) με κεντρικό αίτημα τη διατήρηση και προστασία του περιβάλλοντος των ορεινών όγκων της Αργολίδας και την ανάδειξη της πολιτιστικής κληρονομιάς τους με όρους αειφορικής ανάπτυξης.

Το πρόγραμμα της Ημερίδας, η οποία τελεί υπό την επιστημονική αιγίδα και υποστήριξη του **Εργαστηρίου Περιβαλλοντικής Εκπαίδευσης του Εθνικού και Καποδιστριακού Πανεπιστημίου Αθηνών** (Διευθύντρια: Καθηγήτρια κ. Μαρία Δασκολιά), έχει ως εξής:

**ΠΡΟΓΡΑΜΜΑ**

**17:00 - 19:00** Προσέλευση και παραλαβή υλικού για τους /τις συμμετέχοντες/ουσες αθλητές/τριες στο Artemisio Mountain Running 2024

**19:00 - 19:15** Έναρξη της Ημερίδας. Καλωσόρισμα και χαιρετισμοί

**19:15 – 19:30** Βραβεύσεις αθλητών και επιφανών μελών της κοινότητας της Καρυάς

**19:30 – 20:00** *Από την παγκόσμια ατζέντα στην τοπική δράση: Οι 17 Στόχοι και ο ρόλος του σχολείου-στην-κοινότητα ως εργαλεία για μια αειφορική ανάπτυξη*

**Νάγια Γρίλλια**, Μεταδιδακτορική ερευνήτρια και επιστημονική συνεργάτιδα του Εργαστηρίου Περιβαλλοντικής Εκπαίδευσης, Παιδαγωγικό Τμήμα Δευτεροβάθμιας Εκπαίδευσης, Εθνικό και Καποδιστριακό Πανεπιστήμιο Αθηνών και Διευθύντρια του Δημοτικού Σχολείου Φιχτύων.

**Παναγιώτης Μουσταΐρας**, Διδάκτορας Κοινωνιολογίας της Εκπαίδευσης, Διευθυντής του 3ου Δημοτικού Σχολείου Άργους, Συντονιστής του ΕΠΠΑΙΚ/ΠΕΣΥΠ της ΑΣΠΑΙΤΕ Παράρτημα Άργους

**20:00 - 20:15** *Ανάδειξη και προβολή προορισμών πεζοπορικού τουρισμού*

 **Κωνσταντίνος Καραντζούλης,** Τοπογράφος Μηχανικός, μέλος ΚΟΙΝΣΕΠ «Μονοπάτια της Ελλάδας»

**20:15 – 20:30** Τεχνική ενημέρωση για τον αγώνα

 **Κωστόπουλος Νίκος,** Τεχνικός Διευθυντής του αγώνα

**20:30 - 20:45** Συμπεράσματα και κλείσιμο της Ημερίδας